PATVIRTINTA

Kupiškio vaikų lopšelio-darželio „Obelėlė“

direktoriaus 2017 m. rugsėjo 7 d.

įsakymu Nr. P- 32

 **LOGOPEDO**  **PAREIGYBĖS** **APRAŠYMAS**

 **NR.** **4.**

**I SKYRIUS**

**BENDROJI** **DALIS**

1. Kupiškio vaikų lopšelio-darželio „Obelėlė“ (toliau – darželis) logopedo pareigybė yra priskiriama pareigybių, kurioms būtinas ne žemesnis kaip aukštasis išsilavinimas, grupei.

2. Pareigybės lygis – A2.

3. Kupiškio vaikų lopšelio-darželio „Obelėlė“ logopedas (toliau – Darbuotojas) padeda vaikams, turintiems specialiųjų poreikių, geriau adaptuotis visuomenėje, darželyje, racionaliau išnaudoti visas teikiamas galimybes lavintis, mokytis ir augti savarankiškais piliečiais.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. įgytas specialusis pedagoginis aukštasis išsilavinimas;

4.2. išmanyti specialiųjų poreikių vaikų ugdymosi programas;

 4.3. mokėti naudotis informacinėmis technologijomis;

 4.4. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“, reikalavimus;

 4.5. mokėti taikyti savo darbe ikimokyklinį ugdymą reglamentuojančius teisės aktus;

 4.6. mokėti planuoti ir organizuoti savo veiklą, spręsti iškilusias problemas;

 4.7. gebėti kaupti, sisteminti, apibendrinti informaciją ir rengti išvadas.

 5. Darbuotojas privalo būti nepriekaištingos reputacijos.

 **III SKYRIUS**

 **ŠIAS** **PAREIGAS** **EINANČIO** **DARBUOTOJO** **FUNKCIJOS**

6. Šias pareigas einantis Darbuotojas vykdo šias funkcijas:

6.1. tiria vaikų kalbą, pildo kalbos įvertinimo lapus;

6.2. dalyvauja vaiko kompleksiniame tyrime ir padeda nustatyti sutrikimo pobūdį, vaikų specifinius individualius poreikius;

6.3. rūpinasi vaikų kalbos ir kalbėjimo sutrikimų šalinimu, foneminės klausos, protinės veiklos, bendros motorikos, artikuliacinio aparato vystymu, žodyno turtinimu, gramatikos tobulinimu;

6.4. organizuoja individualias ir grupines pratybas, taiko specialius darbo būdus ir metodus;

6.6. dirba darželio Vaiko gerovės komisijoje;

6.6. kuria stimuliuojančią, funkcionalią, dinamišką, psichologiškai ir fiziškai saugią ugdymo(si) aplinką;

6.7. nuolat informuoja auklėtojus ir tėvus apie vaiko daromą vystymosi pažangą;

 6.8. laikosi pedagoginės etikos normų, atsako už duomenų apie vaiką konfidencialumą;

6.9. bendradarbiauja su kitais darželio pedagogais, dalyvauja darželio darbo grupių veikloje;

6.10. tobulina savo kvalifikaciją, atestuojasi;

6.11. užtikrina racionalų ir taupų lėšų bei turto naudojimą;

6.12. užtikrina vaikų saugumą darželyje;

6.13. įtaręs ar pastebėjęs žodines, fizines, socialines patyčias, smurtą, imasi priemonių, kad laiku būtų suteikta pagalba vaikui, kurio atžvilgiu buvo taikytas smurtas, prievarta ir kitokio pobūdžio išnaudojimas ir apie tai informuoja darželio administraciją;

6.14. užtikrina informacijos apie vaiko ugdymo(si) ypatumus, apie vaiko šeimą, apie vaiko specialiuosius ugdymo(si) poreikius konfidencialumą;

6.15. atlieka kitas funkcijas, nustatytas darželio tvarkos taisyklėse ir Lietuvos Respublikos teisės aktuose.

7. Darbuotojas už savo pareigų netinkamą vykdymą atsako Lietuvos Respublikos teisės aktų nustatyta tvarka.

8. Darbuotojas yra tiesiogiai pavaldus darželio direktoriaus pavaduotojui ugdymui.

\_\_\_\_\_\_\_\_\_\_\_\_\_\_\_\_\_\_\_